Alana Spencer

Mae Alana Spencer (ganwyd 11 Chwefror 1992) yn fenyw fusnes ac entrepreneur o Aberystwyth. Mae hi'n nodedig am ennill deuddegfed gyfres The Apprentice ar BBC One, a hynny  yn 2016. Hi yw'r enillydd cyntaf y rhaglen sy'n dod o Gymru, Derbyniodd Spencer fuddsoddiad o £250,000 gan Arglwydd Sugar ar gyfer ei busnes cacennau a siocled moethus, sef 'Ridiculously Rich by Alana'.

 Bywyd cynnar 
Magwyd hi yn Loughborough ac yna Llanrhystud, Ceredigion a mynychodd Ysgol Gyfun Aberaeron am ei haddysg uwchradd  lle, yn 16 oed, cymerodd ei harcheb siocled gyntaf gan un o'i hathrawon.

 Busnes 
Ar ôl ennill The Apprentice yn 2016, defnyddiodd Spencer y buddsoddiad o £250,000 i dyfu ei busnes Ridiculously Rich by Alana. Yn 2020 agorodd ei chaffi cyntaf yn Aberystwyth, ac yn 2021 agorodd giosg ar lan y môr yn Llandudno. Agorwyd canghennau pellach yng Nghaernarfon ac yng Nghaerdydd, ond bu’n rhaid eu cau dros dro oherwydd prinder staff yn y diwydiant lletygarwch ar ôl Brexit a’r pandemig COVID-19.

Yn 2023 cadarnhaodd Spencer y byddai’r caffi yn Llandudno, a oedd eisoes wedi cau dros y gaeaf, yn cau’n barhaol. Daeth y denantiaeth i ben, a rhoddwyd y safle i denant newydd.Metro: The Apprentice’s Alana Spencer closes cafe two years after opening

Dangosodd y busnes dwf ariannol cryf ar ôl buddugoliaeth Spencer:

 Yn Mehefin 2017 (chwe mis): trosiant tua (~) £175,000; elw cyn treth o tua £22,000
 Yn Mehefin 2018: trosiant ~£505,000; elw cyn treth tua £82,000; difidendau £60,000
 Yn Mehefin 2019: trosiant ~£439,000; elw cyn treth tua £25,000

Yn Ngorffennaf 2019 prynodd Spencer gyfranddaliad 50% Lord Sugar am tua £125,000, gan ddod yn berchennog llwyr ar y busnes. Dengys cyfrifon 2021 elw parhaus a sefyllfa ariannol gadarn.Reddit: Dadansoddiad o gyfrifon Ridiculously Rich; adalwyd 17 Awst 2025

 Anaf personol 
Ym Mehefin 2022 cafodd Spencer ddamwain wrth baratoi safle newydd yn Nghaerfyrddin. Syrthiodd o ysgol a thorri pedair asen. Er gwaethaf yr anaf, rhannodd y digwyddiad yn gyhoeddus gyda hiwmor ac agwedd gadarnhaol.Metro: Apprentice winner Alana Spencer hospitalised after falling from ladder

 Galw’n ôl cynnyrch 
Yn 2018, cyhoeddodd yr Asiantaeth Safonau Bwyd iddi alw’n ôl yn wirfoddol bron pob un o gynhyrchion Ridiculously Rich oherwydd camgymeriadau ar labeli parthed alergenau (heb ddatgan soia, wyau, cnau daear, cynhwysion sy’n cynnwys glwten, sylffitau a llaeth). Roedd hyn yn effeithio ar lai na 10% o werthiannau ar-lein y cwmni. Cafodd y broblem ei chywiro ar unwaith gyda labeli newydd a chynnig ad-daliad neu gynnyrch newydd i gwsmeriaid. Dywedwyd fod Lord Sugar wedi’i hysbysu a’i fod yn fodlon gyda’r camau a gymerwyd.BBC: Apprentice winner’s cakes recalled over allergen labelling error; adalwyd 17 Awst 2025

 Cyfeiriadau 

Categori:Cyn-fyfyrwyr Prifysgol Aberystwyth
Categori:Pobl o Aberystwyth
Categori:Genedigaethau 1992
Categori:Busnes yng Nghymru
Categori:Economeg